Dejan Kulusevski
Dejan Kulusevski (makedonsk: Дејан Кулушевски; født d. 25. april 2000) er en svensk professionel fodboldspiller, som spiller for Premier League-klubben Tottenham, hvor han er lånt til fra Juventus, og Sveriges landshold.

Baggrund 
Kulusevski blev født i Stockholm. Hans forældre kommer fra Nordmakedonien.

Klubkarriere

Atalanta 
Kulusevski begyndte sin karriere hos IF Brommapojkarnas ungdomsakademi, før han i 2016 skiftede til Atalanta. Han fik sin førsteholdsdebut for Atalanta den 20. januar 2019.

Leje til Parma 
Kulusevski skiftede til Parma på en lejeaftale i sommeren 2019. Han scorede sit første mål i Serie A den 30. september 2019. Han spillede en imponerende halvsæson i Parma, da han på 17 kampe scorede 4 mål og lavede 7 assists.

Juventus

Skifte til Juventus, og leje tilbage til Parma 
Efter hans imponerende halve sæson i Parma, skiftede han til Juventus i januar 2020. Han blev med det samme lejet tilbage til Parma for resten af sæsonen. Efter sæsonen, hvor at Kulusevski endte med 10 mål og 9 assist, blev han kåret til den bedste unge spiller i Serie A for 2019-20 sæsonen.

Juventus debut 
Kulusevski fik sin debut for Juventus den 20. september 2020, og scorede også sit debutmål i samme kamp.

Kulusevski scorede det ene mål og assisterede det andet, da Juventus vandt 2-1 i Coppa Italia-finalen imod hans gamle klub Atalanta den 19. maj 2021.

Leje til Tottenham 
Kulusevski blev i januar 2022 udlånt til Tottenham, med en mulighed for at gøre aftalen permanent. Han havde en fantastisk første halvsæson i England, da han scorede 5 mål og lavede 8 assist i hans første 18 kampe i Premier League.

Landsholdskarriere

Ungdomslandshold 
Kulusevski spillede i 2015 5 kampe for Nordmakedoniens U/17-landshold, før han senere på året besluttede at skifte til at repræsenteret hans fødeland, Sverige. Han har herefter repræsenteret Sverige på flere ungdomsniveauer.

Seniorlandshold 
Han fik sin debut for det svenske landshold den 18. november 2019, i en EM-kvalifikationskamp imod Færøerne. Han var del af Sveriges trup til EM 2020.

Titler 
Juventus
 Coppa Italia: 1 (2020-21)
 Supercoppa Italiana: 1 (2020]

Individuelle

 Serie A Bedste unge spiller: 1 (2019-20)

Kilder 

Personer fra Stockholm
Fodboldspillere fra Sverige
Fodboldlandsholdsspillere fra Sverige
Fodboldspillere fra Atalanta BC
Fodboldspillere fra Parma FC
Fodboldspillere fra Juventus F.C.
Fodboldspillere fra Tottenham Hotspur F.C.

Eksterne henvisninger 

Deltagere ved det europæiske mesterskab i fodbold 2020